stanford-oval/wikipedia huggingface dataset:
יהודה ליב ברגר
משפחתו

אשתו של ברגר, מֶיְיטה, נפטרה בקיץ 1945, בגיל 73. נקברה בבית העלמין נחלת יצחק. השניים היו הורים לשלושה.

בניו יצחק וחיים היו עסקנים חרוצים בארץ ישראל, ושניהם מתו בצעירותם ממחלות שונות. יצחק ברגר נישא לאסתר (שלאחר פטירתו נישאה בשנית, לישראל פייגין), ולו בן אחד, שנולד לאחר מותו ונקרא על שמו, יצחק פייגין (1919–2012). נקבר בעמק הירדן.

חיים ברגר (1893–1916) למד רפואת אף אוזן גרון בז'נבה. נקבר בבית הקברות טרומפלדור.

בנו הצעיר, הרצל בן-ארי (ברגר) (1904–1967), שנולד שלושה שבועות לאחר מותו של תיאודור הרצל ונקרא על שמו, היה יוזם הקמתו של גדוד מגיני השפה (וכמובן עִברת את שמו ל"בן-ארי", לפי שמו היידי של אביו, 'לייב', שפירושו "אריה") ועורך דין נודע בתל אביב. ב-1934 נישא לחסידה טרוצקי (1912–1999), והיה אב לד"ר גור (יהודה) בן ארי (1937), רופא מנתח במרכז הרפואי שיבא, פרופסור חבר קליני בפקולטה לרפואה באוניברסיטת תל אביב, ועדו (חיים) בן-ארי (1947), מהנדס.
אחיו הצעיר של י"ל ברגר, יצחק ברגר (1875–1945), היה מראשוני "פועלי ציון" במינסק ופעיל ציוני בולט. בנו של יצחק, הרצל ברגר (1904–1962), שנולד זמן קצר לאחר דודנו, ונקרא גם הוא על שם הרצל, היה עיתונאי וחבר הכנסת.
כתביו

ל’ אברמוב (ערך וסידר), מבוא המקרא: ספורי כתבי הקדש ומצות התורה ערוכים בלשון הכתוב ובסדר כרונולוגי ומסֻדרים לרוח הילדים ובינתם, וילנה: ישֻרון, תרס"ח 1907. (2 כרכים: חלק א: בראשית, שמות ויקרא; חלק ב: במדבר, דברים.)
לא פורסמו:
"מאור היהדות" – אנתולוגיה עברית המקיפה את כל היצירה היהודית.
לקסיקון תלמודי (בכתב יד).
לקריאה נוספת

ספר הרצל ברגר: נחלתו, ממאמריו, מתולדותיו (הביאו לדפוס: בנימין אליאב, דוד ויניצקי), תל אביב: דבר, תשכ"ו.
זאב רבינוביץ (עורך), פינסק: ספר עדות וזכרון לקהילת פינסק-קארלין, כרך ב: פינסק: ספר עדות (עורך: נחמן תמיר (מירסקי)), תל אביב – חיפה: ארגון יוצאי פינסק-קארלין במדינת ישראל, תשכ"ז.
מרדכי בן הלל הכהן, על יהודה ליב ברגר, הארץ, 1927, גיליון 1.
טבעונאות

ארוחה על פי עקרונות הטבעונאות
ספגטי זוקיני
עוגת תות שדה צמחית גולמית
טבעונאות (הלחם בסיסים של המילים "טבעונות" ו"נא"), הנקראת גם "מזון צמחי חי" (באנגלית: Raw veganism), היא אורח חיים תזונתי המשלבת את מושג הטבעונות המבוססת על מזון צמחי עם תפיסת דיאטת המזון הגולמי, כלומר שלא עבר בישול או חימום מכל סוג שהוא (חימום מתחת ל-C°42 או 48°C, ובהעדפה לעיבוד מינימלי).
הטבעונאות נכללת בתוך הקטגוריה של Raw foodism, דיאטות מזון נא, גולמי, לא מעובד, הכוללת גם דיאטות שבמרכיביהן גם מזון מן החי שלא בושל כלל.
התפריט הטבעונאי משתנה בהתאם לתפיסות וגישות שונות לתזונה והוא כולל ברוב הגישות דגש גדול על אכילת פירות, ועלים ירוקים ובנוסף שאר ירקות, גבעולים, שורשים, זרעים - כולל דגנים וקטניות חיים (כמו תירס ואפונה טריים), נבטים שונים (כולל נבטי קטניות), אגוזים, פטריות, מזונות מותססים, אצות ועוד. חלק מהדוגלים בשיטה נמנעים גם מאכילת מזונות מותססים, פטריות, מלחים ותבלינים אינטנסיביים כמו שום ובצל. "פירותנות" (Fruitarianism), הנכללת בתוך טבעונאות לוקחת את ההשראה מהתזונה של יצורים פרוגיבורים (Frugivore (אנ')) כמו שימפנזות ובייחוד קוף הבונובו, שנחשב הקרוב ביותר ביולוגית לבני האדם, ישנן תפיסות ששמות דגש גדול יותר על אכילת נבטים, או אגוזים. רוב הדוגלים בשיטה שמים גם דגש על אכילת מזון אורגני.
ההגדרה לדיאטה "טבעונאית" יכולה להתרחב גם לאכילה של רק 80% מזונות טבעוניים וגולמיים מכלל המזון הנצרך.
היסטוריה

השיטה התפתחה במהלך המאה ה-20 במערב, כאשר מטפלים כמו הרברט שלטון קידמו דיאטה שמבוססת על פירות וירקות לא מבושלים. עם זאת, רעיונות ברפואה האלטרנטיבית המצדדים באכילת מזון גולמי בלבד היו קיימים גם בקרב חלק מן המרפאים במחצית הראשונה של המאה ה-20, למשל מקס גרסון, שהשפיע על שלטון, ואן ויגמור, מצדדת נוספת ידועה בתזונה טבעונאית.
תרגום ופירושים

בתרגום המונחים לעברית נוצרו חילוקי דעות בהקשר לשם המתאר זאת בצורה הטובה ביותר. המלה Raw ניתנת לתרגום לעברית הן כ"גולמי", הן כ"חי" והן כ"נא", ועקב כך השתרשו בעברית שמות שונים לתיאור המזון הנאכל וישנם חילוקי דעות בקשר לתרגום המדויק ביותר, בהם "מזון נא", "מזון חי". בנוסף, יש המכנים מזון זה בשם "רו פוד" (תעתיק של Raw food). אך כאמור, Raw food מתייחס גם למזון לא מבושל מן החי.
מניעים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

טבעונות
צמחונות
פירותנות
דיאטה
אוכלי פירות
הערות שוליים

ערך זה הוא קצרמרבנושא מזון. אתם מוזמנים לתרום לוויקיפדיה ו.
טוני'ס שוקולונלי

| --- | --- |

 נתונים כלליים
 תקופת הפעילות:  29 בנובמבר 2005 – הווה (18 שנים) 
 מיקום המטה:  אמסטרדם 
 ענפי תעשייה:  מגדן 
 מוצרים עיקריים:  חטיף שוקולד, מגדן 
  
 tonyschocolonely.com
 
טבלאות השוקולד מחולקות באופן סמלי לקוביות לא שוות להזכיר את חלוקת ההכנסות הלא שוויונית בתעשיית השוקולד
טוני'ס שוקולונלי במבחר טעמים
טוני'ס שוקולונלי (בהולנדית: Tony's Chocolonely) היא חברת ממתקים הולנדית שנוסדה בשנת 2005, ששואפת למכור שוקולד המיוצר ללא עבדות. בשנת 2021, נתח השוק של החברה בהולנד היה 21 אחוז, והיא אחת מיצרניות השוקולד הגדולות במדינה.
היסטוריה

במהלך הפקת תוכנית הצרכנות ההולנדית "Keuringsdienst van Waarde" נוכח העיתונאי טֶאוּן ון דה קוֹאוּקֶן (Teun van de Keuken) לגלות כי עבדות מודרנית ועבודת ילדים בלתי חוקית הן תופעות נפוצות במטעי קקאו במערב אפריקה, וזאת על אף שכמה ממותגי השוקולד המובילים בעולם חתמו על פרוטוקול הארקין-אנגל (אנ') המתחייב למיגור העבדות ועבודת הילדים משרשרת האספקה שלהם. במסגרת התכנית הגיש ון דר קואוקן תלונה נגד עצמו וביקש להעמידו לדין ולהרשיעו בגין רכישת מוצר שיוצר באופן לא חוקי ביודעין תוך סיוע לעבדות, אך התובעים סירבו לעשות זאת.
בשנת 2005, לאחר שלוש שנים של ניסיונות שלא צלחו לשנות את התעשייה באמצעות עיתונאות חוקרת, החליט ואן דה קואוקן לייצר כגימיק פרסומי טבלאות שוקולד תוך הקפדה על שרשרת אספקה נטולת עבדות. שם המותג שבחר מורכב משמו הפרטי (בגרסתו האנגלית - Tony), והלחם של המילים Chocolate ו-Lonely המתייחס לתחושתו של ון דר קואוקן שהוא האדם היחיד בתעשייה שמעוניין במיגור העבדות. היעד הראשוני היה למכור 5,000 טבלאות שוקולד לקראת חג המולד, אך המוצר הפך במהירות להצלחה ו-20,000 טבלאות שוקולד נמכרו תוך יומיים.
בשנת 2010, רכש איש העסקים הנק יאן בלטמן מניות רוב בחברה, והעביר את משרדיה מהמערכת של תוכנית הטלוויזיה למרכז באמסטרדם. בשנה זו נתח השוק של המותג עמד על 4.5 אחוזים בהולנד. כשהייצור גדל בהתמדה, החליטה החברה בשנת 2015 להרחיב את עסקיה לארצות הברית, ופתחה את המשרד הבינלאומי הראשון שלה בפורטלנד, אורגון . עד סוף 2018, בנוסף להולנד, נמכר המותג בבלגיה, דנמרק, פינלנד, גרמניה, שוודיה וארצות הברית. בהולנד נתח השוק שלה היה 19% ב-2018, ובכך היא עברה את התאגידים Verkade, Mars ונסטלה.
בדרך אל שוקולד ללא עבדות

ההבטחה המקורית של מותג השוקולד הייתה "100 אחוז נטול עבדות". עם זאת, במהלך השנים התברר שאי אפשר להבטיח זאת בביטחון מוחלט, ולכן הסיסמה שונתה ל"בדרך אל שוקולד ללא עבדות". הסיבה לכך הייתה שתעשיית הקקאו התבררה קשת עורף בצורה יוצאת דופן. במלאת עשור למותג הצהיר המייסד שלו בסרט תיעודי על המותג: "עשינו מעט מדי. שום דבר לא יצא ממיגור העבדות. זה החמיר עוד יותר בעשור האחרון". מחקר בשנת 2015 בגאנה ובחוף השנהב הראה שיותר משני מיליון ילדים משתתפים בייצור קקאו, רובם בכפייה.
ב-2007, החברה נתבעה על ידי יבואן הולנדי של שוקולדים שווייצרים שטען כי המותג של טוני'ס מציג את השוקולד שהוא מייבא באור שלילי. בית משפט באמסטרדם קבע כי קיימות ראיות מספקות לכך שמוצרי החברה יוצרו ללא עזרת עבדים.
כאשר נוספה חפיסת שוקולד חלב אגוזי לוז להרכב בשנת 2010, דיווחה תוכנית הטלוויזיה ההולנדית "Een Vandaag" שילדים בני 9 השתתפו בקטיף אגוזי הלוז בטורקיה. החברה הגיבה במעבר מיידי לספק אגוזי לוז מקומי מהולנד.
ניתן לעקוב אחר מקורות עיסת הקקאו של טוני'ס מאז 2013, וחמאת הקקאו משנת 2016.
בשנת 2021, הסיר הארגון האמריקאי "Slave Free Chocolate" את החברה מרשימת חברות השוקולד הפועלות בצורה אתית בגלל שיתוף הפעולה שלהם עם יצרן השוקולד, בארי קאליבו. טבליות השוקולד של טוני'ס שוקולונלי מיוצרות במפעל של בארי קאליבו. היות שיצרן זה אינו מבטיח כי בשרשרת האספקה שלו אין עבודת ילדים הוסר המותג מהרשימה של שוקולד המיוצר ללא עבדות.
מוצרים

למותג מספר הטעמים הזמינים באופן שונה לפי מדינה וערוץ הפצה. לדוגמה, יותר מתריסר טעמים זמינים בהולנד. הקוביות בחפיסת השוקולד הן בגדלים שונים, המסמלים את חלוקת ההכנסות הלא שוויונית בתעשיית השוקולד.
הטעמים הנפוצים הם: שוקולד חלב 32%, שוקולד מריר 70%, שוקולד חלב עם קרמל ומלח ים, שוקולד כהה (51%) עם שקדים ומלח ים, שוקולד חלב עם אגוזי לוז, ושוקולד חלב עם נוגט, שקדים ודבש.
מדי שנה מציגה החברה מציגה שלושה טעמי שוקולד חדשים במהדורה מוגבלת בין אוקטובר לדצמבר. הטעם הפופולרי ביותר עשוי להתווסף לאוסף הקבוע.
פרסים

בשנת 2020, זכתה החברה זכתה בתואר המותג הבר-קיימא ביותר בהולנד בפעם השלישית על ידי מדד המותגים בר-קיימא. עם זאת, פרס זה אינו מודד את קיימות המותגים בפועל, אלא הוא מבוסס על תפיסות הצרכנים לגביו.
בשנת 2022, העניקה קרן תומסון רויטרס לטוני'ס שוקולונלי את הפרס למיגור העבדות (Stop Slavery Award) בקטגוריה "חברות סחורות ושירותים". פרס זה מכיר בחברות וארגונים שהציבו רף גבוה למיגור עבדות, עבודת ילדים בלתי חוקית וסחר בבני אדם משרשרת האספקה שלהם. בשנת 2022, שיתפה החל שיתוף פעולה בין טוני'ס שוקולונלי ובן אנד ג'ריס. בפברואר 2023 פרסם הניו יורק טיימס תחקיר שהעלה כי בשרשרת האספקה של בן אנד ג'ריס מועסקים ילדי מהגרים.
טוני'ס שוקולונלי דורג במקום השלישי במדרג Chocolate Scorecard לשנת 2022, המדרג חברות שוקולד על פי זכויות האדם והסביבתנות שלהן: מעקב ושקיפות, שכר הוגן למגדלי קקאו, היעדר עבודת ילדים, מדיניות לגבי כריתת יערות ואקלים, וניהול אגרוכימי.
הערות שוליים

↑  Appiah, Lidz-Ama (2 ביוני 2017). "Slave-free chocolate: a not-so-guilty pleasure". CNN. נבדק ב-31 במרץ 2021. {{cite web}}:  (עזרה)
↑  Story of a brand: Tony's Chocolonely, Courier, ‏2022-02-05 (באנגלית)
↑  "Tony and the chocolate factory". KRO-NCRV (בהולנדית). 5 ביולי 2005. נבדק ב-31 במרץ 2021. {{cite web}}:  (עזרה)
↑  המותגים שלנו - טוני'ס שוקולונלי, באתר ליימן שליסל
↑  Hordijk, Kevin (7 בדצמבר 2005). "Teun van de Keuken vecht als Nederlandse Willy Wonka tegen de choco-kinderslavernij" [Teun van de Keuken fights as Dutch Willy Wonka against chocolate child slavery]. Trouw (בהולנדית). נבדק ב-31 במרץ 2021. {{cite web}}:  (עזרה)
↑  Schutten, Henk (2014-12-24). "Bij Tony Chocolonely draait het niet alleen om winst maken" [Tony Chocolonely is not all about making a profit]. Het Parool (בהולנדית).
↑  "we doen 't saaaaamen". TonysChocolonely.com. נבדק ב-7 בינואר 2019. {{cite web}}:  (עזרה) (Dutch)
↑  "Hoe duurzaam is Tony's Chocolonely?" [How sustainable is Tony's Chocolonely?]. Financieel Management. 29 בנובמבר 2018. נבדק ב-29 בנובמבר 2018. {{cite web}}:  (עזרה))
↑  "Tony's Chocolonely helpt amper". Trouw. 2016-04-02.
↑  "Tony's Chocolonely mag zich slaafvrij noemen" [Tony's Chocolonely can call itself slave-free]. Trouw (בהולנדית). 6 בפברואר 2007. נבדק ב-31 במרץ 2021. {{cite web}}:  (עזרה)
↑  "How Feasible Is Fair Trade?" ["Hoe haalbaar is Fair Trade?]. EenVandaag (בהולנדית). 2010-10-28.
↑  "Duurzame chocolade met volledig traceerbare cacaoboter" [Sustainable chocolate with fully traceable cocoa butter]. Duurzaam Ondernemen (בהולנדית). 19 ביולי 2016. נבדק ב-31 באוגוסט 2020. {{cite web}}:  (עזרה)
↑  Veeger, Maarten (15 בפברואר 2021). "Tony's Chocolonely uit lijst slaafvrije chocolademakers" [Tony's Chocolonely cut from the list of slave-free chocolate makers]. RTL Nieuws (בהולנדית). נבדק ב-31 במרץ 2021. {{cite web}}:  (עזרה)
↑  "Tony's Chocoshop". Tony's Chocolonely (בהולנדית). נבדק ב-2019-07-17.
↑  "Tony's Chocolonely repen zijn expres ongelijk verdeeld" [Tony's Chocolonely bars are deliberately unevenly divided]. Culy.nl (באנגלית אמריקאית). 2012-05-17. נבדק ב-2020-02-21.
↑  "Tony's Chocolonely opnieuw het meest duurzame merk van Nederland in 2020". Duurzaam Ondernemen. 2020-05-12. נבדק ב-31 באוגוסט 2020. {{cite web}}:  (עזרה)
↑  "Methodology". Sustainable Brands Index. נבדק ב-3 באפריל 2021. {{cite web}}:  (עזרה)
↑  "Ennnn de Stop Slavery award gaat naar.. ons!". Tony's Chocolonely (בהולנדית). נבדק ב-2022-11-30.
↑  "Stop Slavery Awards". Stop Slavery Award (באנגלית). נבדק ב-2022-11-30.
↑  "Ben & Jerry's and TONY'S Chocolonley: Chocolately Love A-Fair". kauf.da (בהולנדית). נבדק ב-2022-08-18.
↑  Dreier, Hannah; Luce, Kirsten (2023-02-25). "Alone and Exploited, Migrant Children Work Brutal Jobs Across the U.S." The New York Times (באנגלית אמריקאית). ISSN 0362-4331. נבדק ב-2023-06-15.
↑  "Chocolate Scorecard 2022". Chocolate Scorecard 2022 (בAustralian English). נבדק ב-2022-08-03.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טוני'ס שוקולונלי".
טום רוב סמית

| --- | --- |
רוב סמית באוקטובר 2013
רוב סמית באוקטובר 2013
 לידה:  1979  (בן 45 בערך) לונדון, הממלכה המאוחדת 
 מדינה:  הממלכה המאוחדת 
 לאום:  אנגלי
 עיסוק:  סופר ותסריטאי
 מקום לימודים:  קולג' סנט ג'ון, קולג' דאליץ' 
 שפות היצירה:  אנגלית 
 סוגה:  ספרות פשע, מותחן 
 תקופת הפעילות:  מ-2008 
 בן או בת זוג:  Ben Stephenson 
 www.tomrobsmith.com
 
טוֹם רוֹבּ סמית (באנגלית: Tom Rob Smith, נולד ב-1979) הוא סופר ותסריטאי אנגלי, המתגורר כיום בלונדון.
טום הוא בוגר אוניברסיטת קיימברידג' לאחר שסיים את לימודיו בשנת 2001, למד במשך שנה כתיבה יוצרת.
ספרו הראשון המבוסס על סיפורו של הרוצח הסדרתי, הקניבל והפדופיל האוקראיני אנדריי צ'יקטילו; ילד 44 פורסם בתחילת 2008, ותורגם ל-26 שפות. בשנת 2009 קיבל על ספר זה מספר פרסים יוקרתיים בהם: פרס אנתוני, פרס בארי, פרס דיליס, ופגיון הזהב. כמו כן היה מועמד לקבלת פרס מאן בוקר. ב-2015 צפוי לצאת לאקרנים סרט קולנוע המבוסס על הספר, בכיכובם של טום הארדי, גארי אולדמן וונסן קאסל. באפריל 2009 פורסם ספרו השני; הנאום הסודי, המהווה ספר המשך לילד 44, ומבוסס על המהפכה שבאה בעקבות הנאום הסודי שנשא ניקיטה חרושצ'וב בליל ה-24 - 25 בפברואר 1956. ספרו השני תורגם אף הוא לעברית בהוצאת כתר. ביולי 2011 פורסם ספרו השלישי והאחרון בטרילוגיה; סוכן מספר 6 (באנגלית: Agent 6). הספר תורגם לעברית בשנת 2012, ויצא לאור בהוצאת כתר.
ספרו הרביעי, "החווה", ראה אור בתרגום לעברית בתחילת 2014. ב-2014 נטל חלק בכתיבת התסריט למיני סדרה של ה-BBC, "מרגל לונדון".
ספריו > טרילוגיית לב דמידוב

ילד 44 – המותחן הראשון לסמית, העוסק ברוצח סדרתי הפועל בברית המועצות בעידן סטלין, ומתאר את השפעות האידאולוגיה המרקסיסטית על חקירת הפשע, שגורמת לרשויות לטייח אותו ולתלותו בחסרי ישע שונים. הספר זכה בפרס "דוקרן הפלדה" למותחן הטוב ביותר של שנת 2008.
הנאום הסודי – הספר עוסק בנאומו של ניקיטה חרושצ'וב ב-25 בפברואר 1956 בפני קונגרס המפלגה הקומוניסטית של ברית המועצות, בו חשף חרושצ'וב את פשעי משטרו הרצחני של סטלין והוקיע את מבצעיהם. הנאום זכה לכינוי "הנאום הסודי". ימים אחדים לאחר שנישא הנאום הסודי נשלחים עותקים מודפסים שלו, לכמה סוכנים של השירות החשאי. אחד העותקים נשלח ללב סטפנוביץ' דמידוב, הגיבור הראשי ב"ילד 44", המכהן כראש מחלק הרצח במשטרת מוסקבה. כאשר עמיתיו לשעבר בקג"ב נרצחים בזה אחר זה, הוא מבין שמישהו מבקש לנקום ומתחיל לחקור. כשבתו נחטפת, הוא מבין שהנוקמים מתכוונים להגיע גם אליו.
סוכן מספר 6 – כעשור לאחר מות סטלין, לב דמידוב כבר איננו סוכן השירות החשאי. לב מנסה להשאיר מאחוריו את זוועות המשטר שלהן היה שותף ולבנות חיים חדשים במוסקבה עם אשתו ראיסה ובנותיו המאומצות זויה ואלנה. אבל כאשר ראיסה והבנות נוסעות לניו יורק, בעיצומה של המלחמה הקרה, עולמו שוב מתהפך עליו. הטרגדיה שמתרחשת שם מפרידה את לב ממשפחתו ומכריחה אותו לצאת למסע ממושך, רב-תהפוכות ומזעזע, שיסתיים רק שנים רבות לאחר מכן, באפגניסטן. והוא איננו לבדו במסע הזה. בכל מקום שהוא יגיע אליו הוא יגלה את "סוכן מספר 6".
ספריו > החווה

הספר עוסק בדניאל, המוצא את עצמו בין אביו המספר לו שאמו עברה התקף פסיכוטי ואושפזה בבית חולים פסיכיאטרי, לבין אמו המספרת על חבורה של גברים תאבי כוח ומושחתים, על הפשע המחריד שהם ביצעו, על הניסיונות להסתירו, ועל חלקו של אביו בפרשה.
"החווה" יצא לאור שנת 2014 וזכה לשבחים רבים.
הערות שוליים

↑  מאיה פלדמן, "סוכן מספר 6": החיים באדום, באתר הארץ, 2 באפריל 2012
| --- | --- |
בקרת זהויות :  NLI: 987007312135105171  PLWABN: 9810589372905606  BIBSYS: 8037677  BNE: XX4692196  BnF: cb15939903q (data)  GND: 133873455  ICCU: UBOV230007  ISNI: 0000 0001 1030 1606  LCCN: n2007047531  MusicBrainz: 41871aa8-d259-47ef-8237-8e224f84d5b6  NDL: 01138737  NKC: xx0083582  NLK: KAC200903698  NTA: 30519030X  SUDOC: 133070980  VIAF: 79569465   WorldCat (עם VIAF): 79569465
טבעות בורומאיות

טבעות בורומאו
בתורת הקשרים המתמטית, טבעות בורומאו הן שזר המורכב משלושה מעגלים טופולוגיים הכרוכים זה בזה באופן שהוצאת כל אחת מהטבעות משחררת את הקשר בין שתי האחרות. הטבעות קרויות על שם חלק משלט האצולה של בית בורומאו ממילאנו של המאה ה-15.
תכונות מתמטיות

למרות שהתמונה האופיינית של הטבעות (למעלה משמאל) מציגה שלוש טבעות גאומטריות קשיחות, אי אפשר לממש אותה בטבעות קשיחות, כפי שאפשר לראות מן הדיאגרמה של השזר: אם מעגלים 1 ו-2 נוגעים זה בזה בנקודות החיתוך המופיעות בציור, אז יש מישור יחיד או כדור יחיד העובר דרך שניהם. בשני המקרים המעגל השלישי אינו יכול לחתוך את המישור או את הכדור הזה ארבע פעמים בלי להיות מוכל בו, ובמקרה זה לא יוכל לעבור לפני ואחרי שתי הטבעות האחרות לסירוגין. אכן, טבעות בורומאו עגולות ממתכת דקה יהיו מוכרחות להתעקם.
לעומת זאת, אפשר לממש את השזר באמצעות אליפסות (ציור שלישי). את אלו אפשר לבחור עם אקסנצטריות קטנה ככל שנרצה, כך שהן קרובות ככל שנרצה למעגלים.
תכונות מתמטיות > התרת השזר

ממבט ראשון נראה "מובן מאליו" שלא ניתן להתיר את שלוש הטבעות (כלומר, להרחיק אותן זו מזו, לאחר סדרה של עיוותים, בלי לאפשר לשתי מסילות לחצות זו את זו במרחב). עם זאת, ההוכחה המתמטית של עובדה זו אינה טריוויאלית, והיא דורשת כלים מתוחכמים מטופולוגיה אלגברית או מתורת הקשרים. הדרך הפשוטה ביותר היא להתבונן בחבורה היסודית של המרחב המשלים לשתי טבעות נפרדות, שהיא - לפי משפט סייפרט-ואן קמפן - חבורה חופשית על שני יוצרים a,b, ובה המסילה השלישית מתאימה לקומוטטור  \ aba^{-1}b^{-1} כפי שאפשר לראות מן הדיאגרמה (מעל הראשונה, מעל השנייה, מתחת לראשונה, מתחת לשנייה). הקומוטטור אינו טריוויאלי בחבורה, ולכן אי אפשר להתיר את הטבעת השלישית משתי האחרות.
דרך אחרת היא להבחין שהקוהומולוגיה של המשלים לשזר (בן שלוש הטבעות) תומכת במכפלת מסי לא טריוויאלית, שלא כמו הקוהומולוגיה של המשלים לשלוש טבעות שאינן כרוכות זו בזו. אכן, מכפלת מסי משולשת מוגדרת רק כאשר כל המכפלות הכפולות הן טריוויאליות, תנאי המתקיים כאשר כל שתי טבעות ניתנות להפרדה זו מזו.
תכונות מתמטיות > שזר היפרבולי

טבעות בורומאו הן שזר היפרבולי: על המשלים שלהן בספירה התלת־ממדית אפשר להגדיר יריעה היפרבולית תלת-ממדית מנפח סופי. הפירוק הפאוני הקנוני של המשלים כולל שני אוקטאדרים אידיאליים (כלומר, כאלו שקודקודיהם באינסוף).
תכונות מתמטיות > הקשר לצמות

אם חותכים את טבעות בורומאו מקבלים איטרציה אחת של הצמה הקלאסית; ולהפך, אם קושרים את הקצוות של הצמה לאחר איטרציה אחת, מקבלים את טבעות בורומאו. בדיאגרמת הקשר הסטנדרטית, הטבעות מסודרות באופן לא טרנזיטיבי, בסדר של אבן נייר ומספריים: 1 מעל 2, 2 מעל 3, 3 מעל 1. לכן הסרת טבעת אחת משחררת את האחרות; ובאותו אופן גם הסרת גדיל אחד מהצמה מתיר אותה לחלוטין.
היסטוריה תרבותית

שמן של הטבעות נובע, כאמור, ממרכיב בשלט האצולה של משפחת בורומאו. הן הוענקו לאחד מראשי המשפחה במאה ה-15, פיליפו בורומאו, על ידי דוכס מילאנו פרנצ'סקו ספורצה והן מציינות את הקשר בין שלוש המשפחות החזקות במילאנו ויסקונטי, ספורצה ובורומאו, ה"איחוד הבלתי נפרד" (unione inscindibile).
אולם שימוש בטבעות כסמל נפוץ הרבה לפני כן. השימוש המקובל בימי הביניים היה לתיאור השילוש הקדוש. שימוש מופשט בטבעות קיים גם בסמלים שנמצאו חקוקים על אבנים מהתקופה הויקינגית.
הטבעות שימשו גם כסמליל של מפעל הפלדה והנשק הגרמני "קרופ", ובשנת 2022 נעשה שימוש בטבעות כחלק מהמשחק Elden Ring.
גלריה

דיאגרמה סטנדרטית של טבעות בורומאו
טבעות תלת-ממדיות המקרבות את הדיאגרמה הסטנדרטית
מימוש של הטבעות בתור אליפסות
סמל אבירים המראה מנעולים כרוכים זה בזה בתצורה של טבעות בורומאו
טבעות בורומאו ממתכת דקה
הטבעות על עטיפת המשחק Elden Ring
הצמה הקלאסית בת שלושה גדילים מתאימה לטבעות בורומאו
שימוש בטבעות להסבר על השילוש הקדוש בכתב יד מהמאה ה-13
טייסת 118

| --- | --- |
סמל הטייסת
סמל הטייסת
 פרטים
 כינוי:  "טייסת דורסי הלילה"
 מדינה:  ישראל ישראל
 שיוך:   חיל האוויר הישראלי
 סוג:  מסוקי תובלה
 בסיס האם:   בסיס תל נוף
 אירועים ותאריכים
 תקופת הפעילות:  6 באוגוסט 1970 – הווה (54 שנים)
 מלחמות:  מלחמת יום הכיפורים 
 נתוני היחידה
 ייעוד:  תובלה, הנחתת כוחות, ציוד וחילוץ נפגעים.
 כלי טיס:  CH-53 סי סטאליון ("יסעור")
 
מסוק יסעור מטייסת 118
טייסת 118, המכונה גם "טייסת דורסי הלילה", היא טייסת מסוקי חילוץ ותובלה של חיל האוויר הישראלי, המוצבת בבסיס תל נוף. טייסת 118 מפעילה מסוק תובלה מדגם סיקורסקי CH-53 סי סטליון ("יסעור").
היסטוריה

הטייסת הוקמה מיד לאחר מלחמת ההתשה, ב-6 באוגוסט 1970, תחת פיקודו של נחמיה דגן וקלטה את מסוקי היסעור הראשונים מגף היסעורים בטייסת 114. מאז פעלה הטייסת בכל מלחמות ישראל, במבצעים רבים ובפעולות נוספות.
במלחמת יום הכיפורים פעלה הטייסת תחת הנהגתו של יובל אפרת בשורה ארוכה של מבצעים מאחורי קווי האויב, העברת כוחות, חילוצם של מאות פצועים וגיחות לוחמה אלקטרונית. שבעה מאנשי הטייסת נהרגו במלחמה, ושני מסוקים הופלו.
גולת הכותרת של פעילות הטייסת במלחמה הייתה הטסתם של 626 צנחני מילואים מחטיבה 317 לחרמון הסורי ב-21 באוקטובר 1973 במהלך מבצע קינוח. היה זה מבצע ההטסה הגדול בתולדות צה"ל. בימים הבאים ועד לחתימה על הסכם הפרדת הכוחות עם סוריה ב-31 במאי 1974, המשיכה הטייסת לפעול ברכסי החרמון במשימות של הטסת כוחות, פעילות לוחמה אלקטרונית, פינוי נפגעים והטסת אפסניה. ב-19 באפריל אירע אסון מחניים, בו נספו ארבעה אנשי צוות אוויר של הטייסת בהתרסקות מסוקם בשדה התעופה מחניים לאחר ששבו ממשימה מעל לרכסי החרמון. יחד עימם נספו ארבעה מפעילי ציוד לוחמה אלקטרונית שהיו במסוק. השמונה מונצחים באנדרטה בשדה התעופה במחניים.
ב-1997 אירע אסון המסוקים, בו התנגשו שניים ממסוקי הטייסת זה בזה, ונהרגו כל 73 החיילים ואנשי הצוות.
במלחמת לבנון השנייה הובילה הטייסת לוחמי צה"ל במגוון פעילויות, והשתתפה במבצע חד וחלק.
ב-4 ביולי 2023 נסגרה טייסת 114 ואוחדה עם טייסת 118, עד לפתיחתה מחדש של 114 כטייסת מסוקי סיקורסקי CH-53K קינג סטליון ("פרא") שאמורים להיקלט בארץ במהלך שנת 2025.
ב-24 בנובמבר 2023 במהלך מלחמת חרבות ברזל, נשלחה הטייסת להטיס את 22 השבויים (אזרחים ישראליים וזרים) לבסיס חצרים במסגרת הפעימה הראשונה של עסקת השבויים.
בין מפקדי הטייסת: נחמיה דגן (1970–1973), יובל אפרת (1973–1974), שאול שפי (1974–1977), מנחם ארד (1977–1980), מוטי רגב (1980–1982), דני מנור (1982–1984), שמואל ארז (1984–1987), שמואל אלדר (1987–1990), עופר זיו (1990–1992), שלמה משיח (1992–1995, 1997–1998) עמירם לביא (1995–1997), גבריאל שחור (1998–2000), צבי טסלר (2000–2002), דוד ברקי (2002–2005), אבי רוט (2005–2007), שי כתב (2007–2009), יואב עמירם (2009–2011), עופר באלין (2011–2014), סא"ל גדי (2014–2016), סא"ל אריאל דיין (2016–2018), סא"ל יגאל דדון (2018-?).
סמל הטייסת

סמל טייסת עוצב על ידי רס"ן (מיל') אריה מוסקוביץ'. זה היה הסמל הראשון שעיצב מוסקוביץ' לחיל האוויר.
"זו הייתה הפעם הראשונה שראיתי כלי-טיס מקרוב והתרשמתי מאוד מהגודל והעוצמה שלו", מספר מוסקוביץ', שאייר מאז עשרות ספרי ילדים שהפכו לקלאסיקה ואף מועמד על כך בימים אלו לפרס ישראל. "נחמיה הזמין אותי לטוס על אחד המסוקים ואני לא יכול לומר שהרגשתי כל-כך טוב", הוא נזכר בשעשוע. "למרות שהמסוק היה מגושם יחסית, נחמיה הטיס אותו כאילו היה זה מטוס-קרב ועשה איתו לופים משוגעים". מוסקוביץ' מתאר חוויה זו כמעוררת השראה: "מראהו החיצוני של המסוק ומעופו באוויר, הזכירו לי דמות של עוף מאיים ודרקוני", הוא מתאר. "לבסוף ציירתי ציפור מיתולוגית עם לשון-ארס שיוצאת החוצה ונחמיה התלהב מאוד. זה הסמל האהוב עלי מכל הסמלים שאיירתי במהלך השנים לחיל-האוויר ואני שמח שהסמל נשאר זהה עד היום".
לקריאה נוספת

משה גבעתי, הישרדות בספטמבר - לקחים מבצעיים ממלחמות ישראל, חולון: תשע"ג-2013, עמ' 193–194, 238–239.
הערות שוליים

↑  היום מלחמה, באתר חיל האוויר הישראלי, 1 באוקטובר 2009
↑  מיכל פומרנץ, ‏סופה של תקופה: טייסת 114 אוחדה עם טייסת 118, באתר חיל האוויר הישראלי, 5 ביולי 2023
↑  ניר דבורי, ‏המהלך ההיסטורי בשמיים שישנה את המבצעים המיוחדים בשטח האויב, באתר ‏מאקו‏, 6 ביולי 2023
↑  דובר חיל האוויר, 22 אזרחים ישראלים וזרים שבו הערב לבסיס חצרים, משם המריאו לבתי החולים והתאחדו עם משפחותיהם, באתר חיל האוויר, ‏24 בנובמבר 2023
↑  עמית מרצ'לי, שירלי אבידור | צילום: רועי קור, ‏"חרבות ברזל״: מפקד חדש לבסיס פלמחים - תא"ל יגאל דדון, באתר חיל האוויר הישראלי, 10 ביולי 2024
| טייסות חיל האוויר הישראלי |
| --- | --- | --- |
| מטוסי קרב |  הפטישים (69) •  הקרב הראשונה (101) •  הנמר המעופף (102) •  העקרב (105) •  חוד החנית (106) •  אבירי הזנב הכתום (107) •  העמק (109) •  אבירי הצפון (110) •  הדרקון המעופף/ הטייסת האדומה (115) •  אריות הדרום (116) •  הסילון הראשונה (117) •  העטלף (119) •  אבירי הזנב הכפול (133) •  נשר הזהב (140) •  התוכי המנפץ (149) •  האחת (201) •  הנגב (253) •  מרכז המדינה (254) |  |
| מסוקים |  הצרעה (113) •  מובילי הלילה (114) •  דורסי הלילה (118) •  ציפורי המדבר (123) •  החרב המתהפכת (124) •  המסוקים הקלים (125) •  מגע הקסם (190) •  מגיני המערב (193) |  |
| תובלה, כיבוי, בקרה ומודיעין |  הגמל המעופף/ הטייסת הראשונה (100) •  הפילים (103) •  ענקי המדבר (120) •  הנחשון (122) •  אבירי הציפור הצהובה (131) •  מלכי האוויר (135) •  ההוקאיי (192) •  טייסת הכיבוי (249) |  |
| כלי טיס מאוישים מרחוק |  עוף החול (144) •  האיל הנוגח (147) •   ציידי הצללים (160) •  הנחש השחור (161) •  ציפורי האש (166) •  המל"טים הראשונה (200) •  הנשר הלבן (210) •  הברון האדום |  |
| טייסות מדמי טיסה |  טייסת מאמני כטב"ם ומסוקים (320) •  טייסת מאמני קרב (420) |  |
| ניסוי |  טייסת מרכז ניסויי טיסה (5601) |  |
| כנף 2 | טייסת 150 • טייסת 199 • טייסת 248 |  |
| הטייסות הראשונות | טייסת תל אביב (1) • טייסת הנגב (2) • טייסת הגליל (3) |  |
יוסי בוגן

יוסי בוגן (נולד ב-10 בספטמבר 1962), טניסאי שולחן בעבר, 8 פעמים אלוף ישראל ליחידים, יותר מכל שחקן טניס שולחן ישראלי אחר. השתתף ב-6 אליפויות עולם (נובי סאד 1981, טוקיו 1983, גטבורג 1985, דורטמונד 1989, צ'יבה שביפן 1991 וגטבורג 1993) כשחקן בנבחרת ישראל.